《归至姑苏同会稽陶世和年兄晚酌》
明代·张弼

夜泊苏台月，微茫晓渡湖。野云将雨合，风力著帆粗。

惊喜家山近，翻思客路孤。小铛温竹叶，相对谩歌呼。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。